CELEX: 62016CN0128
Language: et
Date: 2016-02-29 00:00:00
Title: Kohtuasi C-128/16 P: Euroopa Komisjon 29. veebruari 2016 esitatud apellatsioonkaebus Üldkohtu (seitsmes koda) 17. detsembri 2015. aasta otsuse peale liidetud kohtuasjades T-515/13 ja T-719/13: Hispaania jt versus komisjon

2.5.2016   
            
            
               ET
            
            
               Euroopa Liidu Teataja
            
            
               C 156/31
            
         Euroopa Komisjon 29. veebruari 2016 esitatud apellatsioonkaebus Üldkohtu (seitsmes koda) 17. detsembri 2015. aasta otsuse peale liidetud kohtuasjades T-515/13 ja T-719/13: Hispaania jt versus komisjon
   (Kohtuasi C-128/16 P)
   (2016/C 156/41)
   Kohtumenetluse keel: hispaania
   
      Pooled
   
   
      Apellant: Euroopa Komisjon (esindajad: V. Di Bucci, É. Gippini Fournier ja P. Němečková)
   
      Teised menetlusosalised: Hispaania Kuningriik, Lico Leasing, S.A.U. ning Pequeños y Medianos Astilleros Sociedad de Reconversión, S.A.
   
      Apellandi nõuded
   
   
               —
            
            
               Tühistada Euroopa Liidu Üldkohtu 17. detsembri 2015. aasta otsus liidetud kohtuasjades T-515/13 ja T-719/13;
            
         
               —
            
            
               saata asi tagasi Üldkohtule;
            
         
               —
            
            
               mõista kohtukulud välja teistelt menetlusosalistelt.
            
         
      Väited ja peamised argumendid
   
   
               1.
            
            
               Üldkohus on rikkunud õigusnormi, kui ta tõlgendas ELTL artikli 107 lõiget 1 seoses ettevõtja mõistega ja valikulise eelisega ning seoses põhjendamiskohustuse tõlgendamise ja kohaldamisega, samuti moonutanud vaidlustatud otsust seoses valikulisuse tingimusega.
               
                           —
                        
                        
                           Üldkohus on rikkunud õigusnormi ja otsust valesti kohaldanud, kui ta tõlgendas valesti finantseelise valikulisust ettevõtjate jaoks, kes tegelevad konkreetse majandustegevusega ja kes on moodustatud majandushuviühingute ja nende osanike poolt, ning andes põhjendusele vale kvalifikatsiooni.
                        
                     
                           —
                        
                        
                           Üldkohus on rikkunud õigusnormi analüüsi käigus, mis puudutas valikulist eelist, mis tuleneb liikmesriigi maksuhalduri kaalutlusõiguse olemasolust.
                        
                     
                           —
                        
                        
                           Üldkohus on rikkunud õigusnormi valikulisuse mõiste tõlgendamisel, kui ta välistas valikulisuse olemasolu meetme puhul, mis on ette nähtud nende subjektide jaoks, kes teevad konkreetseid investeeringuid.
                        
                     
         
               2.
            
            
               Üldkohus on rikkunud õigusnormi ja moonutanud otsust, kui ta tõlgendas ja kohaldas põhjendamiskohustust seoses konkurentsi kahjustamise ja seoses kaubanduse mõjutamisega vastavalt artikli 107 lõikele 1.